**รายงานการประชุมสำนักงานเกษตรอำเภอบางมูลนาก ประจำเดือนมกราคม 2566**

**ครั้งที่ 1/2566**

**เมื่อวันที่ 6 มกราคม 2๕65 เวลา 09.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ รักษาราชการแทน เกษตรอำเภอบางมูลนาก ประธาน

2. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

3. นางสาวลลิตตา พานิชผล นักวิชาการส่งเสริมการเกษตรปฏิบัติการ

 4. นางสาวกาญจนา ทาทอง นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

 -ไม่มี

**เริ่มประชุมเวลา 09.30 น.**

 นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ รักษาราชการแทน เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

* 1. แจ้งข้าราชการไปดำรงตำแหน่งใหม่

 -นายวิศิษฐ์ เบญจพิทักษ์กุล นายอำเภอบางมูลนาก ไปดำรงตำแหน่ง ปลัดจังหวัดสุโขทัย

 -นางสุจิรา ภู่คำมี ตำแหน่งเสมียนตราอำเภอบางมูลนาก ย้ายไปช่วยราชการที่ทำการปกครองจังหวัดพิจิตร

 -นางสาวจินตนา หนูโชต ตำแหน่งเจ้าพนักงานการเงินและบัญชีปฏิบัติการ ย้ายมาดำรงตำแหน่งเสมียนตราอำเภอบางมูลนาก

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 12/2565**

**มติที่ประชุม** รับรองรายงานในการประชุมเกษตรอำเภอประจำเดือนธันวาคม 2565

 /ระเบียบวาระที่ 3...

-2-

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**



 เบิกจ่ายสำนักงานเกษตรอำเภอบางมูลนาก แผน 200,720 ผล 27,000 คิดเป็นร้อยละ 13.85

**ที่ประชุม** รับทราบ

 **ฝ่ายยุทธศาสตร์และสารสนเทศ**

 1. การปฏิบัติงานตามระบบส่งเสริมการเกษตร (Training and Visit System) ประจำปีงบประมาณ พ.ศ.2566

 2. สำนักงานเกษตรจังหวัด กำหนดจัดเวทีแลกเปลี่ยนเรียนรู้ระดับอำเภอ District Workshop : DW) ครั้งที่ 3 เวทีแลกเปลี่ยนเรียนรู้ด้านอารักขาพืช โดยกลุ่มอารักขาพืชร่วมกับกลุ่มยุทธศาสตร์และสารสนเทศ ในวันที่ 18 มกราคม 2565 รูปแบบเผชิญหน้า ณ สำนักงานเกษตรจังหวัดพิจิตร อำเภอเมืองพิจิตร จังหวัดพิจิตรจังหวัดพิจิตร เป้าหมายประกอบด้วย เจ้าหน้าที่ส่งเสริมการเกษตรระดับจังหวัด และเจ้าหน้าที่ส่งเสริมการเกษตรระดับอำเภอที่เกี่ยวข้องทั้ง 12 อำเภอ อำเภอละ 1 ราย

 3. การขึ้นทะเบียน/ปรับปรุงทะเบียนเกษตรกร และการวาดแปลง ทะเบียนเกษตรกร ตัดยอดข้อมูล ณ วันที่ 26 ธันวาคม 2565

|  |  |  |
| --- | --- | --- |
| ขึ้นทะเบียน/ปรับปรุง (ครัวเรือน) | วาดแปลง (แปลง) | ต้องวาดอีก(แปลง) |
| เป้าหมาย | ผล | ร้อยละ | เป้าหมาย | ผล | ร้อยละ |
| 6,596 | 401 | 6.08 | 5,992 | 724 | **12.23** | 5,198 |

 /4. โครงการศูนย์เรียนรู้...

-3-

 4. โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)

 1) กิจกรรมการจัดงานวันถ่ายทอดเทคโนโลยีเพื่อเริ่มต้นฤดูการผลิตใหม่ (Field Day) เนื่องจากมีบางอำเภอได้แจ้งปรับเปลี่ยนแผนการจัดงานวันถ่ายทอดเทคโนโลยีเพื่อเริ่มต้นฤดูการผลิตใหม่ (Field Day)

|  |  |  |
| --- | --- | --- |
| อำเภอ | วันที่ | สถานที่จัดงาน |
| 1.บึงนาราง | 17 กุมภาพันธ์ 2566 | แปลงเกษตรกรต้นแบบ หมู่ที่ 3 ตำบลโพธิ์ไทรงาม |
| 2.โพธิ์ประทับช้าง  | 21 กุมภาพันธ์ 2566 | วัดดงเสือเหลือง หมู่ที่ 7 ตำบลดงเสือเหลือง |
| 3.สากเหล็ก  | 22 กุมภาพันธ์ 2566 | เครือข่าย ศพก. ม.1 วังทับไทร |
| 4.สามง่าม  | 24 กุมภาพันธ์ 2566 | หมู่ที่ 10 ตำบลรังนก |
| 5.ดงเจริญ  | 7 มีนาคม 2566 | หมู่ 10 ตำบลห้วยร่วม  |
| 6.วชิรบารมี  | 23 มีนาคม 2566 | ศูนย์จัดการศัตรูพืชชุมชน (ศจช.) หมู่ที่ 7 ตำบลวังโมกข์ |
| 7.เมืองพิจิตร | 29 มีนาคม 2566 | วัดเขารูปช้าง หมู่ที่ 1 ตำบลดงป่าคำ  |
| 8.วังทรายพูน | 9 พฤษภาคม 2566 |  ฟาร์มชุมชนตำบลหนองปลาไหล หมู่ที่ 16 ตำบลหนองปลาไหล  |
| 9.บางมูลนาก  | 18 พฤษภาคม 2566 | ศพก. อำเภอบางมูลนาก หมู่ที่ 12 ตำบลเนินมะกอก |
| 10.โพทะเล  | 24 พฤษภาคม 2566 | วิสาหกิจชุมชนปลูกพืชสมุนไพรและผลิตภัณฑ์เพื่อสุขภาพตามวิถีพอเพียง หมู่ที่ 1 ตำบลท่านั่ง |
| 11.ตะพานหิน  | 25 พฤษภาคม 2566 | ศพก. อำเภอตะพานหิน หมู่ที่ 1 ตำบลงิ้วราย  |
| 12.ทับคล้อ  | 26 พฤษภาคม 2566 | วัดวังกระชัน หมู่ 5 ตำบลท้ายทุ่ง |

 2) กิจกรรม พัฒนาศักยภาพ ศพก. และ ศูนย์เครือข่ายตามคู่มือโครงการศูนย์เรียนรู้การเพิ่มประสิทธิภาพการผลิตสินค้าเกษตร ได้กำหนดกิจกรรมพัฒนาศักยภาพ ศพก.และศูนย์เครือข่าย และสนับสนุนงบประมาณสำหรับการจัดทำฐานเรียนรู้ แปลงเรียนรู้ และพื้นที่บริเวณ ศพก. เช่นค่าวัสดุอุปกรณ์ ปัจจัยการผลิตต่าง ๆ ค่าจัดทำป้ายแปลง/ป้ายฐานเรียนรู้ และค่าใช้จ่ายอื่น ๆ ที่เกี่ยวข้องกับการดำเนินกิจกรรม ดังนี้

 2.1) กิจกรรมย่อย การพัฒนา ศพก.

 การพัฒนาศักยภาพ ศพก. เครือข่าย ดำเนินการในพื้นที่ ศพก. เครือข่าย ทั้ง 12 อำเภอ ๆ ละ 2 แห่ง (รวม 24 แห่ง) งบประมาณสนับสนุนแห่งละ 4,300 บาท สำนักงานเกษตรจังหวัดพิจิตร ขอให้สำนักงานเกษตรอำเภอดำเนินการสำรวจความต้องการการสนับสนุนปัจจัยต่างๆ ที่ใช้ในการดำเนินกิจกรรมการพัฒนาศักยภาพ

 /3) กิจกรรมการประกวด ศพก. ...

-4-

3) กิจกรรมการประกวด ศพก. ระดับจังหวัด

 ในปีงบประมาณ พ.ศ. 2566 กรมส่งเสริมการเกษตร ได้กำหนดให้มี การประกวดศูนย์เรียนรู้การเพิ่มประสิทธิภาพการผลิตสินค้าเกษตร เพื่อคัดเลือกเกษตรกรต้นแบบที่มีผลงานดีเด่นในการบริหารจัดการศูนย์เรียนรู้การเพิ่มประสิทธิภาพการผลิตสินค้าเกษตรที่เป็นแหล่งเรียนรู้ในชุมชน และเป็นตัวอย่างในการขยายผลการส่งเสริมการผลิตสินค้าเกษตร การใช้เทคโนโลยี และนวัตกรรมทางด้านการเกษตรในชุมชน และพื้นที่อื่น จึงได้มีการจัดการประกวดศูนย์เรียนรู้ การเพิ่มประสิทธิภาพการผลิตสินค้าเกษตรขึ้น

  **ประเด็นการตรวจประเมิน**

 ส่วนที่ 1 เกษตรกรต้นแบบเจ้าของ ศพก. หลัก 20 คะแนน

 ส่วนที่ 2 การดำเนินงานของ ศพก. 50 คะแนน

 ส่วนที่ 3 ผลลัพธ์ 30 คะแนน

 ส่วนที่ 4 การนำนวัตกรรมและเทคโนโลยีมาใช้ 50 คะแนน

 ส่วนที่ 5 การสร้างภาคีเครือข่ายในการดำเนินงาน 50 คะแนน

 รวม 200 คะแนน

 ประเด็นข้อมูลจุดเด่นของ ศพก.ดีเด่น (ไม่เกิน 2 หน้ากระดาษ A4)

|  |  |
| --- | --- |
| ประเด็น | รายละเอียด |
| 1. ประวัติและความเป็นมา | - ประวัติของเกษตรกรต้นแบบ- ประวัติ ศพก.- สถานการณ์ปัจจุบัน (หลักสูตร แปลงเรียนรู้ และฐานเรียนรู้) |
| 2. ความสำเร็จตามเป้าหมายของ ศพก. | - ประสบความสำเร็จด้านด้านใดบ้าง- การบริหารจัดการ ศพก. อย่างไร |
| 3. ปัจจัยที่ทำให้ประสบความสำเร็จ | - ปัจจัยที่ทำให้ประสบความสำเร็จและยั่งยืน |
| 4. แผนการพัฒนา ศพก. ในอนาคต | - ได้วางแผนพัฒนา ศพก. ในอนาคตในเรื่องใด และนำมาดำเนินการในรูปแบบ/กิจกรรมใดบ้างอย่างไร |

 4.) สำรวจความต้องการฝึกอบรมเพื่อพัฒนาขีดความสามารถของเจ้าหน้าที่ จึงขอความอนุเคราะห์เกษตรอำเภอแจ้งนักวิชาการส่งเสริมการเกษตรทุกท่าน กรอกแบบสำรวจความต้องการการฝึกอบรม เพื่อกลุ่มยุทธศาสตร์และสารสนเทศ สำนักงานเกษตรจังหวัดพิจิตร จะได้ดำเนินการจัดฝึกอบรม ต่อไป (แจ้งลิงค์สำรวจทางไลน์สำนักงานเกษตรจังหวัดพิจิตร)

 4.) สำรวจความต้องการฝึกอบรมเพื่อพัฒนาขีดความสามารถของเจ้าหน้าที่ จึงขอความอนุเคราะห์เกษตรอำเภอแจ้งนักวิชาการส่งเสริมการเกษตรทุกท่าน กรอกแบบสำรวจความต้องการการฝึกอบรม เพื่อกลุ่มยุทธศาสตร์และสารสนเทศ สำนักงานเกษตรจังหวัดพิจิตร จะได้ดำเนินการจัดฝึกอบรม ต่อไป (แจ้งลิงค์สำรวจทางไลน์สำนักงานเกษตรจังหวัดพิจิตร)

 /5) สำรวจความต้องการ…

-5-

 5) สำรวจความต้องการขอรับการสนับสนุนต้นพันธุ์เสาวรส และพันธุ์พืชอื่น ๆ เกษตรกรที่สนใจ ที่ต้องการนำพันธุ์พืชเสาวรสไปเพาะปลูกในพื้นที่ของตนเอง เพื่อนำเสนอความต้องการพันธุ์เพาะปลูกพืชเสาวรสของเกษตรกรแก่สำนักส่งเสริมและพัฒนาการเกษตรที่ 6 จังหวัดเชียงใหม่ ให้จัดหาพันธุ์เสาวรสที่เหมาะสมกับพื้นที่จังหวัดพิจิตร มาสนับสนุนให้แก่เกษตรกร โดยขอให้ส่งข้อมูลให้สำนักงานเกษตรจังหวัดพิจิตรทราบ ภายในวันที่ 15 มกราคม 2566

 6) รายงานการดำเนินงานโครงการ “พิจิตรดีนะ”

 1) ดำเนินการจัดทำคำสั่งคณะกรรมการและคณะทำงานโครงการประชาสัมพันธ์ “พิจิตรดีนะ”

 2) จัดทำโครงการประชาสัมพันธ์“พิจิตรดีนะ”

 3) จัดทำแผนการนำเสนอวีดีทัศน์ ความยาว 3 นาที นำเสนอทุกวันศุกร์

 ในช่วงเดือนมกราคม - กุมภาพันธ์ 2566 จำนวน 6 ช่องทาง ดังนี้

 1. ช่องสถานีโทรทัศน์ NBT จังหวัดพิษณุโลก

 2. Facebook ของสำนักงานประชาสัมพันธ์จังหวัดพิจิตร

 3. Youtube ของสำนักงานเกษตรจังหวัดพิจิตร

 4. TikTok ของสำนักงานเกษตรจังหวัดพิจิตร

 5. Facebook ของสำนักงานเกษตรจังหวัดพิจิตร

 6. Website ของสำนักงานเกษตรจังหวัดพิจิตร

 กำหนดแผนการเผยแพร่วีดีทัศน์ ดังนี้

|  |  |
| --- | --- |
| วันที่ 6 มกราคม 2566  | การปลูกมะเขือเทศโซลาริโน่ด้วยโรงเรือนระบบน้ำอัตโนมัติ อำเภอเมืองพิจิตร |
| วันที่ 13 มกราคม 2566 | ข้าวเจ้าอร่อยลือเลื่อง เมืองพิจิตร |
| วันที่ 20 มกราคม 2566 | มะม่วงแปลงใหญ่และมะม่วงแปรรูป อำเภอสากเหล็ก |
| วันที่ 27 มกราคม 2566  |  แปลงใหญ่ผักห้วยแก้ว อำเภอบึงนาราง |
| วันที่ 3 กุมภาพันธ์ 2566 | แปลงใหญ่มะยงชิด อำเภอสากเหล็ก |
| วันที่ 10 กุมภาพันธ์ 2566 | แตงโมคุณภาพดี อำเภอวังทรายพูน |
| วันที่ 17 กุมภาพันธ์ 2566 | กล้วยแปรรูป อำเภอสากเหล็ก |
| วันที่ 24 กุมภาพันธ์ 2566 | กล้วยปิ้งลาวาภูเขาไฟ อำเภอสามง่าม |

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

 1. รับสมัครเกษตรกรเข้าร่วมโครงการพัฒนาเกษตรกรรุ่นใหม่ให้เป็น Young Smart Farmer ปี 2566 กลุ่มเกษตรกรรุ่นใหม่ คือ อายุ 17 – 45 ปี พัฒนาให้เป็น Young Smart Farmer โดยเน้นกระบวนการแลกเปลี่ยนเรียนรู้ และสร้างเครือข่าย ให้เกษตรกรเป็นศูนย์เรียนรู้และออกแบบการเรียนรู้ด้วยตนเอง ตลอดจนนำเทคโนโลยีสมัยใหม่ มาประยุกต์ใช้ เพื่อเพิ่มประสิทธิภาพการผลิตและการตลาด จนเป็นเกษตรกรมืออาชีพที่เป็นผู้นำทางการเกษตรในท้องถิ่น และสร้างเครือข่ายความร่วมมือในทุกระดับ สามารถขับเคลื่อนงานส่งเสริมการเกษตรและองค์กรเกษตรกรให้เข้มแข็งอย่างมีประสิทธิภาพ ซึ่งขอให้อำเภอดำเนินการดังนี้

 /1.1 ประชาสัมพันธ์ให้เกษตรกร...

-6-

 1.1 ประชาสัมพันธ์ให้เกษตรกรในพื้นที่รับผิดชอบทราบ

 1.2 รับสมัครเกษตรกรที่มีความสนใจเข้าร่วมโครงการฯ ตั้งแต่บัดนี้จนถึงวันที่ 30 พฤศจิกายน 2565 และรวบรวมใบสมัครพร้อมเอกสารหลักฐานการสมัคร ให้สำนักงานเกษตรจังหวัดพิจิตร เมื่อวันที่ 9 ธันวาคม 2565 แล้วนั้น

 อำเภอที่จัดส่งใบสมัครแล้ว ได้แก่

|  |  |  |
| --- | --- | --- |
| 1. | อำเภอโพธิ์ประทับช้าง  | จำนวน 1 ราย |
| 2. | อำเภอเมืองพิจิตร  | จำนวน 3 ราย |
| 3. | อำเภอตะพานหิน  | จำนวน 4 ราย |
| 4. | อำเภอบางมูลนาก  | จำนวน 3 ราย |
| 5. | อำเภอโพทะเล  | จำนวน 3 ราย |
| 6. | อำเภอทับคล้อ  | จำนวน 2 ราย |
| 7. | อำเภอวังทรายพูน  | จำนวน 3 ราย |
| 8. | อำเภอบึงนาราง  | จำนวน 5 ราย |
| 9. | อำเภอวชิรบารมี  | จำนวน 4 ราย |
| 10. | อำเภอดงเจริญ | จำนวน 1 ราย |

 สรุปผลการรับสมัคร รวม 29 ราย ตัดยอดข้อมูล ณ วันที่ 26 ธันวาคม 2565

 2. เร่งรัดส่งผลการคัดเลือกเกษตรกร บุคคลทางการเกษตร และสถาบันเกษตรกรดีเด่น ประจำปี พ.ศ.2566 ให้ส่งสำนักงานเกษตรจังหวัดพิจิตร ภายในวันที่ 6 มกราคม

 3. สำรวจความต้องการให้เกษตรกรเข้าร่วมจำหน่ายสินค้าผลผลิตทาง การเกษตร โครงการพาณิชย์ลดราคาออนทัวร์ ทั่วไทย จังหวัดพิจิตร ประจำปีงบประมาณ พ.ศ. 2566 โดยดำเนินการจัดงานจำหน่ายสินค้าอุปโภคบริโภคราคาประหยัด ให้แก่ประชาชน ในรูปแบบคูหาจำหน่ายสินค้า 100 บูธ /ครั้งๆละ 3 วัน เพื่อบรรเทากลุ่มเกษตรกร ประมาณเดือนกุมภาพันธ์ 2566 ในพื้นที่ 4 อำเภอ ดังนี้

 1. อำเภอโพธิ์ประทับช้าง บริเวณวัดโพธิ์ประทับช้าง

 2. อำเภอบางมูลนาก บริเวณถนนคนเดินบางขี้นาค

 3. อำเภอตะพานหิน บริเวณที่ว่าการอำเภอตะพานหิน

 4. อำเภอเมืองพิจิตร บริเวณสนามกีฬากลางจังหวัดพิจิตร

 4. การช่วยเหลือเกษตรกรผู้ประสบอุทกภัย ปี 2565 ตามที่จังหวัดพิจิตร ได้ประกาศเขตการให้ความช่วยเหลือผู้ประสบภัยพิบัติช่วยเหลือเกษตรกรผู้ประสบภัยจากการเกิดอุทกภัย ปี2565 ในพื้นที่ 12 อำเภอ จากมติที่ประชุมคณะกรรมการให้ความช่วยเหลือผู้ประสบภัยพิบัติจังหวัดพิจิตร (ก.ช.ภ.จ.พจ.) ครั้งที่ 6/2565 เมื่อวันที่ 23 ธันวาคม 2565 เวลา 10.00 น. ณ ห้องประชุมสำนักงานป้องกันและบรรเทาสาธารณภัยจังหวัดพิจิตร เกษตรกร ผู้ขอรับ ความช่วยเหลือ รวมจำนวน 2,695 ราย พื้นที่การเกษตรเสียหาย 40,472.75 ไร่ วงเงินช่วยเหลือ 55,789,586 บาท . อำเภอบางมูลนาก เกษตรกร 107 ราย พื้นที่ 2,251 ไร่ เป็นเงิน 3,030,704 บาท

 **มติที่ประชุม** รับทราบ

-7-

**ฝ่ายอารักขาพืช**

 1. การรายงานข้อมูลแปลงติดตามสถานการณ์ศัตรูพืช กลุ่มอารักขาพืช สำนักงานเกษตรจังหวัดพิจิตร มีหน้าที่รับผิดชอบ และดูแลการดำเนินการสำรวจติดตามสถานการณ์และเตือนการระบาดศัตรูพืช โดยขอความร่วมมือให้สำนักงานเกษตรอำเภอทุกอำเภอดำเนินการตามแนวทางกำหนดตามตัวชี้วัดและเกณฑ์การให้คะแนนการประเมินผลการปฏิบัติ สรุปผลการทำแปลงเรียนรู้ต้นแบบการใช้ปุ๋ยอย่างแม่นยำ โครงการส่งเสริมและพัฒนาต้นแบบเกษตรอัจฉริยะ

**ที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **ไม่มี**

**ระเบียบวาระที่ 6 เรื่องอื่นๆ**

 1. เนื่องจากมีข้าราชการย้าย จำนวน 1 ราย คือนางสาวลลิตตา พานิชผล ตำแหน่งนักวิชาการส่งเสริมการเกษตรปฏิบัติการ ย้ายมาปฏิบัติงานวันที่ 5 มกราคม 2566 รับผิดชอบงานฝ่ายส่งเสริมพัฒนาเกษตรกร และรับผิดชอบตำบลวังสำโรง และวังตะกู

 2. การรับบริจาคโลหิตประจำปี 2566 ในวันอังคารที่ 17 มกราคม 2566 เวลา 08.30 น. ณ ศาลาประชาคมอำเภอบางมูลนาก

 3. วิ่งสนุก สุขภาพดี บางมูลนาก ครั้งที่ 4 (RUN FOR FUN 4) ในวันอาทิตย์ที่ 26 กุมภาพันธ์ 2566 ขอเชิญสมัครเดิน-วิ่ง ณ สำนักงานสาธารณสุขอำเภอบางมูลนาก

**มติที่ประชุม** รับทราบ

**ปิดการประชุมเวลา 11.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

นักวิชาการส่งเสริมการเกษตร รักษาราชการแทน

 เกษตรอำเภอบางมูลนาก